যুদ্ধবিরতি লঙ্ঘন পাকিস্তানের, এবার বিরাট সিদ্ধান্ত ভারতের, কী জানালেন বিক্রম মিস্রী

নয়াদিল্লি: বিকেল ৫টায় ভারত সংঘর্ষ বিরতি ঘোষণা করেছিল। ৩ ঘণ্টার মধ্যে পাকিস্তান (Pakistan Shelling) নিজেদের আসল রূপ দেখি সংঘর্ষ বিরতির লঙ্ঘন করেছে। ভারতের (India) জম্মু-কাশ্মীরের, শ্রীনগর, অমৃতসর সহ একাধিক জায়গায় হামলা চালিয়েছিল। পাকিস্তানকে ‘দায়িত্বশীল’ আচরণের বার্তা বিদেশ সচিব বিক্রম মিস্রীর (Vikram Misri)। অস্ত্রবিরতির পরেও পাক হামলা নিয়ে কড়া বিবৃতি দিল ভারত। বিদেশ সচিব বিক্রম মিস্রী সাংবাদিক বৈঠকে বলেন, আমরা আশা করছি পাকিস্তান এই পরিস্থিতিকে সঠিক ভাবে অনুধাবন করবে। এই অস্ত্রবিরতি লঙ্ঘন বন্ধ করতে দ্রুত প্রয়োজনীয় পদক্ষেপ করবে। ভারতীয় সেনা এই পরিস্থিতির উপর কড়া নজর রাখছে। কোনও ধরনের অস্ত্রবিরতি লঙ্ঘন প্রতিহত করতে কড়া পদক্ষেপের নির্দেশ দেওয়া হয়েছে।

শনিবার রাত ১১টার কিছু আগে সাংবাদিক বৈঠকে ভারত বিদেশ সচিব পাকিস্তানের বিরুদ্ধে অস্ত্রবিরতি লঙ্ঘনের অভিযোগ তুলেছেন। তিনি বলেন, ডিজিএমও স্তরে হওয়া সংঘর্ষবিরতি ঘোষণার কয়েকঘণ্টার মধ্যেই চুক্তি ভেঙে ভারতে হামলা চালিয়েছে পাকিস্তান। এটা বিশ্বাসভঙ্গ ও চুক্তিভঙ্গ। সেনা পরিস্থিতির দিকে নজর রাখছে। এর জবাব দিতে হবে। পরিস্থিতি বুঝে পাকিস্তান দায়িত্বশীল আচরণ করুক বার্তা ভারতের।